קתדרלת סביליה

קתדרלת סנטה מריה דה לה סדה (ספרדית: Catedral de Santa María de la Sede) היא קתדרלה בסגנון גותי ספרדי המשולב בהשפעות מוריות, הנמצאת בעיר סביליה, ספרד. זוהי הקתדרלה הרומית-קתולית הגדולה בעולם (בזיליקת סן פייטרו איננה קתדרלה) הן מבחינת שטח והן מבחינת נפח.

==היסטוריה==
הקתדרלה נבנתה על מה שהיה פעם מסגד אלמוחאד. בניית המינרט "לה חירלדה" החלה ב-1184. בניית המסגד הושלמה ב-1198. ב-1248 נכבשה סביליה על ידי פרננדו השלישי והמסגד נהפך לכנסייה. ב-1376 פגעה רעידת אדמה במגדל וצריחו הוחלף במגדל פעמונים.

ב-1401 הוחלט להרוס את המסגד ולבנות עליו קתדרלה. בשנת 1402 החלה בניית הספינה הראשית, שהושלמה ב-1432. באותה שנה החלה בניית החלק המזרחי, שנשלם ב-1467. ב-1433 אישר חואן השני את הריסת הקפלה המלכותית. ב-1467 החלה בניית הקמרונות ונוספו עוגנים למבנה. ב-1475–1478 נוספו ספסלי המקהלה. ב-1481 נוספו הדלתות במזבח הראשי, וב-1482–1526 יצר פייר דלקאר את ה-Retablo Mayor שמקשטת את המזבח הראשי. ב-1498 הושלמו הקמרונות והחלו בבניית הכיפות. הכיפה הראשית הושלמה ב-1506. ב-1511 קרסה כיפת התאורה, וב-1519 נשלמה בנייתה מחדש. ב-1515 הושלמו קמרונות בית המקהלה ושנתיים אחר כך קמרונות בית הרוחב. קפלת Capilla Real נבנתה בין השנים 1551–1575. ובין השנים 1558–1568 נערכו שיפוצים נרחבים במגדל הפעמונים "לה חיראלדה". ב-1888 קרסו הכיפה הראשית והקמרונות. הם נבנו מחדש לאחר מכן.

בשנת 1987 העניק אונסק"ו לקתדרלה מעמד של אתר מורשת עולמית.



==תיאור==
אורכה הוא 115 מטר ורוחבה 76 מטר, גובה הספינה הראשית הוא 42 מטר. המזבח הראשי בה נחשב לגדול ביותר בעולם הנוצרי. בניית הקתדרלה החלה ב-1402 והסתיימה במאה ה-16.

הקתדרלה גבוהה ביותר וגם הקפלות הצידיות גבוהות. הספינה הראשית (הארוכה ביותר בספרד) מקושטת בפזרנות, ורבים הם קישוטי הזהב. במבנה דמוי הקופסה שלה, הקורו (Coro) בולט, והוא ממלא את החלק המרכזי של הספינה הראשית. הוא נפתח אל Capilla Mayor, שנשלטת בידי טבלת מזבח גותית, Retablo Mayor, ובה מגולפות 45 סצינות מחיי ישו, יצירת מופת של פייר דנקאר. זוהי אחת מיצירות המופת של הקתדרלה וככל הנראה המזבח הגדול והעשיר בעולם.

באוצר הקתדרלה מגוון תכשיטים, ציורים ופסלים. בקתדרלה נמצא קבר שנטען לגביו כי בו קבור כריסטופר קולומבוס.

בניין הקתדרלה נבנה על מה שהיה בעבר מסגד אלמוחאד ובה במספר אלמנטים של המסגד, המפורסם שבהם הוא ה"חירלדה" (Giralda), המינרט של המסגד שהפך למגדל פעמונים, ועליו הוצב פסל המייצג את האמונה. מגדל ה"חיראלדה" הוא אחד מסמליה של סביליה. מעלה המדרגות במגדל רחב ביותר והמדרגות רחבות ומתונות. מבנה זה נועד לאפשר את עליית שני פרשים רכובים על סוסים זה לצד זה לראש המגדל.

בניגוד לקתדרלות האחרות, אין לקתדרלה גג משופע על הקמרונות. לעומת זאת, יש בקתדרלה תמיכות דואות העוזרות לתמוך בספינה הראשית הגבוהה (42 מטר).

הקתדרלה נבנתה כדי לפאר את סביליה ולהציג לראווה את עושרה, שכן העיר נהפכה למרכז מסחרי חשוב אחרי גילוי אמריקה הודות לעובדה שנמל העיר וגילדת הסוחרים שלה קיבלו מונופול על סחר עם האמריקות.

==גלריה==
<gallery widths="150px" heights="150px" perrow="4">
SevillaCathedral001.jpg|קתדרלת סביליה ומגדל הפעמון "לה חיראלדה" (La Giralda)
Sevilla_kathedrale.jpg|מבט מדרום
Sevilla2005Julio 003.jpg| מבט מכיכר Plaza del Triunfo
Seville_Massive_Se_Cathedral_Facade.jpg|חזית הקתדרלה
La Giralda - 2.jpg|מגדל "לה חיראלדה", כפי שנראה מ-Patio de los Naranjos
Giralda.jpg| "לה חיראלדה" מ-Plaza Virgen de Los Reyes
Sevilla2005July 036.jpg|גגות הקתדרלה, כפי שנראים מ"לה חיראלדה"
Sevilla kathedrale innenansicht.jpg|פנים הקתדרלה
Spain Andalusia Seville BW 2015-10-23 12-30-25 stitch.jpg|פנים הקתדרלה
Sevilla2005July 031.jpg|פנים הקתדרלה
Sevilla2005July 032.jpg|פנים הקתדרלה
Spain sevilla christofer columbus.jpg|קבר כריסטופר קולומבוס
Relicarios en la capilla de las Doncellas. (Catedral de Sevilla).jpg|אוצר הקתדרלה
Patio of the Oranges Gate, Seville Cathedral.jpg|השער לPatio de los Naranjos, חלק ממסגד אלמוחאד. כיום מסופח לקתדרלה.
Sevilla2005July 043.jpg|מבט על הקתדרלה מ-Patio de los Naranjos.
Pierre Dancart Altarpiece Seville.jpg|לוח המזבח של פייר דלקאר.
Exterior of cathedral of Sevilla-statue-4.jpg|וינסנט הקדוש מסרגוסה
Exterior of cathedral of Sevilla-statue-2.jpg|ברנבא
Exterior of cathedral of Sevilla-statue-3.jpg|לאורנטיוס מרומא
</gallery>

==קישורים חיצוניים==

* 
* [http://en.structurae.de/structures/data/index.cfm?ID=s0017365 קתדרלת סביליה], באתר Structurae.de
* [https://web.archive.org/web/20120411041207/http://wiki.oranim.ac.il/index.php?title=הקתדרלה_של_סביליה הקתדרלה של סביליה] באתר אורנים

קטגוריה:סביליה: מבנים
סביליה, קתדרלת
קטגוריה:הנצחת כריסטופר קולומבוס